kardosdrur/scandi-wiki huggingface dataset:
Jans der Enikel

Jans der Enikel (Jans Barnebarnet) var en wiensk digter og historiker fra det sene 1200-tal. Han skrev en Weltchronik (verdenshistorie) og en Fürstenbuch (Wiens historie), begge på middelhøjtyske vers. 

Weltchronik fortæller historien om verden begyndende endnu før seks-dags-skabelsen ved at fortælle om Satans oprør i Himlen og relaterer de bibelske historier fra Det Gamle Testamente (sært nok ikke det nye), derefter fortsætter han med Homer og andet klassisk græsk og romersk materiale og fortsætter så ned gennem listen af kejsere fra Karl den Store til Frederik II. 

Stilen er anekdotisk med mange sjove historier sat ind i hvad der ellers ville have været ren historieskrivning. For eksempel er fortællingen om Frederik II's regeringstid afbrudt for at fortælle en helt anden fuldstændig fiktiv historie om en adelsmand kaldet Friedrich von Antfurt. Denne Friedrich udsætter en hertuginde for hvad der i dag ville blive kaldt sexchikane til et punkt hvor hun finder på et kneb til at komme af med ham. Hun lover at give ham, hvad han vil have (og digteren lægger ikke skjul på at han kun vil have hendes krop) efter at han har deltaget i en dyst, hvor han kun har hendes chemise på i stedet for sin rustning. Hun regner selvfølgelig med at han bliver dræbt. Men han overlever og regnskabet skal da gøres op.

Jans benævnes i en række dokumenter fra Wien i årene 1271-1302. Han menes at have tilhørt en af de højeste aristokratiske familier fra byen.

Noter 
 Navnet er "Jans" og "Enikel" er et fællesnavn; derfor er han altid listet alfabetisk under "J" – aldrig under "Enikel, Jans der".

Tjek fødsels- og dødsår
Digtere fra Østrig
Nordøst (musical)

Nordøst (russisk: Норд-Ост; "Nord-Ost") er en populær russisk musical skrevet af Aleksei Ivaschenko og Georgii Vasiljev, over romanen To kaptajner af den sovjetiske forfatter Veniamin Kaverin. Den russiske titel ("Норд-Ост") er en translitteration af den tyske betegnelse for Nordøst ("Nord-Ost") som er den der bruges af russiske sømænd.

Musicalen Nordøst er et kærlighedsdrama diget over de historiske begivenheder omkring opdagelsen af den sibiriske polarøgruppe Severnaja Semlja i 1913. Romanen er skrevet i årene 1938 til 1944 og musicalen blev førstegangsopført den 19. oktober 2001 på et kulturhus i Dubrovka kvarteret i Moskva hvor den blev spillet for et 400 mand stort publikum. Nordøst anses som den første russiske musical.

Den 23. oktober 2002 blev en opførelse af musicalen stormet af en gruppe tjetjenske terrorister der tog alle omkring 912 publikum og teaterfolk gidsler og truede med at dræbe alle hvis de ikke fik deres krav om et selvstændigt Tjetjenien opfyldt. 129+ gidsler, samt alle terrorister, blev dræbt under den efterfølgende storm af russiske specialstyrker. Teamet bag Nordøst-produktionen mistede 17 mennesker, inklusiv 2 piger på hhv. 13 og 14 (Christina Vladimirovna Kurbatova & Nina Dmitrievna Milovidova). Produceren Georgii Vasiljev havde selv været blandt gidslerne.

På trods af det store tab blandt skuespillerne formåede de alligevel at lave en mindeopførelse af Nordøst allerede den 10. november 2002 i koncerthallen i Moskvas store Hotel Rossija. Stykket blev nyopført i samme teater i Dubrovka den 8. februar 2003 hvor det fortsatte med at køre indtil den 10. maj 2003, hvor det blev taget af programmet af dets producere der angav manglede publikumsinteresse grundet frygt for terrorangreb som årsag.

Stykket has siden været opført i forskellige andre russiske byer og i andre lande.

Den tyske dramatiker har skrevet et teaterstykke, også kaldet Nordøst, omhandlende dette terrorangrebet som første gang blev opført i april 2005.

Se også 
 Terrorangrebet mod Dubrovka-teateret i Moskva

Referencer

Eksterne henvisninger 
 Nordøst officielle side 
 Nordøst officielle side 
 Luzhkov Says 'Nord Ost' Will Return to the Stage – article on The Moscow Times (subscription only) 

Musicals
Terrorangrebet mod Dubrovka-teateret i Moskva
Dubrovka

Dubrovka kan henvise til flere artikler:
 Dubrovka, Bryansk oblast, en by i Bryansk oblast, Rusland
 Dubrovka, Leningrad oblast, en by i Leningrad oblast, Rusland
 Dubrovka, Kirov oblast, en by i Kirov oblast, Rusland
 Dubrovka metro station, en metrostation langs Moskvas metro Lyublinskaja-linje.
 Dubrovkateateret, i Moskva
Østrigske Statstraktat

Den Østrigske Statstraktat () eller Østrigske Uafhængighedstraktat grundlagde Østrig som en selvstændig stat. Den blev underskrevet d. 15. maj 1955 i Wien på Schloss Belvedere mellem de Allierede besættelsesmagter (Frankrig, Storbritannien, USA og Sovjetunionen) og den østrigske regering. Den trådte officielt i kraft d. 27. juli 1955.

Dens fulde titel var "Traktat vedrørende genetableringen af et selvstændigt og demokratisk Østrig, underskrevet i Wien d. 15. maj 1955" (tysk: Staatsvertrag betreffend die Wiederherstellung eines unabhängigen und demokratischen Österreich, gegeben zu Wien am 15. Mai 1955).

Statstraktat
Traktater
Bearbejdningsenhed

En bearbejdningsenhed er en enhed der bearbejder data (informationer), som i tilfældet med computere f.eks. er cpu eller grafikkortet.

Computerterminologi
Svalebæk (landsby)

Svalebæk er en meget lille landsby på Sydsjælland med cirka 30 indbyggere beliggende i Teestrup Sogn og Faxe Kommune, 7 kilometer sydvest for Haslev og 16 kilometer nord for Næstved. Landsbyen tilhører Region Sjælland.

I Svalebæk ligger folkeskolen Svalebækskolen (tegnet af Arne Jacobsen), hvis berettigelse ligger i befolkningsgrundlaget i landsbyerne Teestrup, Skuderløse og Bråby og Bråby Stationsby. Endvidere huser skolens område Svalebæk Idrætsforening. 

Byen havde indtil 1960erne et andelsmejeri.

Lokaliteter i Faxe Kommune
Videoredigering

Videoredigering er den proces, hvorved rå filmmateriale behandles og gøres præsentationsklart. Under redigeringen fraklippes det uønskede materiale, og det tilbageværende sammensættes i den ønskede kronologiske rækkefølge.

Videoredigering kan udføres af både amatører og professionelle; Således har f.eks. nogle versioner af styresystemerne Microsoft Windows XP og Microsoft Windows Vista indbygget programmet Windows Movie Maker. 
Mere professionelle applikationer inkluderer blandt andet Adobe Premiere Pro, Sony Vegas Pro og Final Cut Pro.

Dansk Amatør Videoredigerings Klub kaldet davk.dk, er et dansk samlingssted for mennesker, der har videoredigering som hobby.

Se også 
 Sammenligning af videoredigeringssoftware

Eksterne henvisninger 
 Hjemmeside for Dansk Amatør Videoredigerings Klub
 Hjemmeside med oplysninger om videoredigering

 
Teknik
Svalebæk (vandløb)

Svalebæk er et vandløb, der udspringer fra Susåen.

Vandløb på Sjælland
Faxe Kommunes geografi
Chris Kimsey

Chris Kimsey er en pladeproducer og musikant, der mest er kendt for at medvirke i tilblivelsen af The Rolling Stones Undercover) og Steel Wheels albummer. Han var også lydtekniker på deres album Sticky Fingers fra 1971, Some Girls i 1978 og albummet Emotional Rescue fra 1980 samt assisterede Mick Jagger og Keith Richards tæt under tilblivelsen af Tattoo You fra 1981.

Han har også arbejdet sammen med Peter Frampton, Marillion, The Cult, Peter Tosh, Emerson, Lake & Palmer, Johnny Hallyday, Diesel Park West, JoBoxers, Killing Joke, New Model Army, Ash, The Chieftains, Soul Asylum, Duran Duran, Yes, Anderson Bruford Wakeman Howe, INXS og Moral Code X.

Han var også lydtekniker for Frampton Comes Alive! i 1976.

Derudover står Kimsey bag doktorens stemme på Marillions album Clutching at Straws fra 1987.

Han er dags dato tilskrevet titler som producer, "mixer" og lydtekniker på det nye album fra det britiske punkband New Model Army. Albummet "High" blev udgivet i juni 2007.

Musikproducere fra Storbritannien
Jesper Blicher

Jesper Blicher (født 4. oktober 1988) er en dansk fodboldspiller, der spiller for FC Roskilde.

Karriere 
Blicher begyndte med at spille fodbold i Kolt-Hasselager IF, hvorfra han blev hentet til AGF, hvor han fik sin øvrige fodboldmæssige opdragelse. Han var en del af årgang '88, der vandt DM i juniorliga, ligesom Michael Lumb, Frederik Krabbe, Michael Vester, Niels Kristensen, Morten Beck Andersen og Anders Syberg, som alle har haft debut på AGF's 1.hold.

I efteråret 2009 var han udlejet til Næstved Boldklub, og lige inden vintertransfervinduets afslutning skiftede han permanent til klubben. .

I 2010 skiftede han til FC Fredericia, hvor han spillede indtil 2012, hvor han fik Vendsyssel FF som ny klub.

I januar 2015 fik han efter eget ønske ophævet sin kontrakt med Vendsyssel FF  og skrev den 6 februar 2015 under på 2-årige kontrakt med Lyngby Boldklub

Referencer

Eksterne henvisninger 

 Jesper Blicher ny mand i Fredericia (Vejle Amt Folkeblad)
 Fredericia-duo rykker til Hjørring (Bold.dk)

Fodboldspillere fra Danmark
Personer fra Aarhus
Fodboldspillere fra Næstved BK
Fodboldspillere fra AGF
Fodboldspillere fra FC Hjørring
Fodboldspillere fra Lyngby Boldklub
Fodboldspillere fra FC Roskilde
Røvskubber

En røvskubber er i folkemunde navnet for en knallerttype, hvor motoren er monteret over baghjulet. Den var særdeles udbredt i 1950'erne. Egentlig er der tale om en cykel med hjælpemotor.

I Danmark produceredes de bl.a. af BFC-fabrikken i Skuderløse samt Diesella i Kolding.

Eksterne kilder/henvisninger
Stubbekøbing Motorcykel- og Radiomuseum - Røvskubber 

Cykeltyper
Knallerttyper
Spettekaka

Spettekaka (svensk) eller Spiddekage (dansk) Spiddekauga (skånsk) er en kage fra Skåne lavet af friske æg, kartoffelmel og sukker. Kagen er meget tør. Den serveres med is, flødeskum og friske bær. Oprindelsen til denne tårnlignende specialitet kan spores til 1500-tallets Tyskland. 

Kagen er anerkendt som en regional specialitet af EU.

Se også 
Kransekage (med mandler)

Traditioner
Desserter
Skåne
Casper (Wyoming)

Casper er en amerikansk by og admistrativt centrum i det amerikanske county Natrona County i staten Wyoming. I 2000 havde byen et indbyggertal på .

Eksterne henvisninger 

 

Byer i Wyoming
Kanelsnegl

Kanelsnegl (eller kanelbolle) er et bagværk af mel, mælk, sukker, kanel og evt. gær. Der kan tilsættes kardemomme. Kanelsneglen er i Nordjylland endvidere kendt under betegnelsen jødekage, der samtidig er betegnelsen på en type småkager. Der findes mange variationer af kanelsnegle. Mange bagere tilføjer deres eget præg til sneglen, som f.eks. drømmekage fyld eller creme. 

I Sverige er 4. oktober Kanelbullens dag. Svenske kanelboller bages af gærdej og ikke butterdej (wienerbrødsdej) som danske snegle.

Onsdagssnegl 
Onsdagssneglen er en nyere dansk traditionsspise. En onsdagssnegl er i sin enkelhed en større udgave af den klassiske kanelsnegl, dog er onsdagssneglen ofte bagt af bløddej og med creme i midten. Den så dagens lys i 1988.

Onsdagssneglen blev særdeles populær op gennem 90'erne, fordi det danske fodboldlandshold spillede sine kampe om onsdagen.

Referencer 

Kager
Laramie (Wyoming)

Laramie er en amerikansk by og administrativt centrum i det amerikanske county Albany County i staten Wyoming. I 2000 havde byen et indbyggertal på .

Ekstern henvisning 
Laramies hjemmeside (engelsk)

Byer i Wyoming
Jeremy Clarkson

Jeremy Charles Robert Clarkson (født 11. april 1960) er en engelsk tv-vært og skribent, der har specialiseret sig i biler. Han er mest kendt for sin rolle som vært for bilprogrammet Top Gear som han var vært på fra 1988 til 2015. Desuden skriver han ugentlige klummer for aviserne The Sunday Times og The Sun.

Privatliv 

Jeremy Clarkson er født og opvokset i Doncaster i 1960. Hans far, Eddie Clarkson, var sælger og hans mor, Shirley Ward, lærer. Jeremy gik på Repton, men blev senere smidt ud. Hans allerførste job var som sælger for sine forældres firma, Paddington Bear. Da han ikke gad det mere, begyndte han en karriere som journalist hos Rotherham Advetiser.

Jeremy blev i 1993 gift med sin manager, Frances Cain. De bor lige nu i udkanten af Chipping Norton sammen med deres 3 børn ( født august 1994, marts 1996 og november 1998). De blev dog skilt i 2014.

Jeremy er meget involveret i det velgørenhedsprojekt, der hedder Help For Heroes. Projektet går ud på at gøre forholdene for de britiske soldater bedre.

TV 
Sammen med medværterne James May og Richard Hammond, præsenterede Jeremy programmet Top Gear fra 2002 til 2015. Top Gear er et bilprogram, der tester og anmelder biler. Det er det mest sete program på den engelske kanal, BBC Two. Udover at blive vist i England, bliver det også vist i 100 andre lande, såsom Danmark, Rusland og Iran. 
I 2005 vandt Top Gear en Emmy for "best non-scripted entertainment show". Senere i 2006 og 2007 vandt programmet en "National Television Award" for "Factual Programme"

Fyring 
4. marts 2015 blev Jeremy Clarkson fyret fra BBC efter en voldsepisode mod en producer. Efter den udmelding, havde over en million mennesker givet støtte for at Jeremy Clarkson skulle beholde jobbet, men BBC fastholdt beslutningen.

Eksterne henvisninger 

 

Tv-værter fra Storbritannien
New York Stock Exchange

New York Stock Exchange (NYSE) er verdens største børs og aktiemarked, beliggende på Wall Street i New York.

Handel på New York-børsen, i modsætning til elektroniske børser som NASDAQ, indebærer altid kommunikation ansigt til ansigt på en post i børsen. Medlemmer af børsen, som er interesseret i at købe og sælge en bestemt aktie på vegne af en investor, samler sig omkring aktiens handelspost på børsgulvet. 

En mægler, som arbejder for et af børsens medlemsselskaber (altså en der ikke er ansat af børsen), optræder som auktionarius i et åbent udråbsmarked for at bringe købere og sælgere sammen og håndtere den faktiske auktion. Mægleren kan efter behov gøre handelen lettere ved at sætte egne penge på handelen (omkring 10% af tilfældene) og naturligvis ved at sprede information til tilhørerne som bringer køber og sælger sammen.

Kurser for ethvert selskab der er noteret på børsen, er offentligt tilgængelig kontinuerligt. Børsen viser også indekser for brancher og markeder. De mest kendte er Dow Jones og S&P500.

Fakta 
 Børsen åbner 09.30 og lukker 16.00 New York tid. Hvilket er kl. 15.30 til 22.00 dansk tid. Den danske børs er åben fra 9.00 til 17.00.
 Omkring 2800 virksomheder er listet på børsen.
 Markedsværdien er omkring 19,7 billioner dollar.

Eksterne henvisninger 
 Officiel hjemmeside

Børser
Stock Exchange
NYSE Euronext
Etableret i 1792
Thomas Enevoldsen

Thomas Enevoldsen (født 27. juli 1987) er en dansk fodboldspiller, der spiller i den amerikanske klub Indy Eleven.

Han har også spillet i AaB, hvortil han udlejet i 2014 og permanent skiftede til i 2015.

Han har længe spillet på midtbanen, men er siden 2015 rykket helt frem i angrebet.

Klubkarriere 
Han indledte sin karriere i AaB, hvor han spillede ungdomsfodbold og senere kom på klubbens førstehold. Her var han del af den trup, der vandt DM-titlen i 2008 og det efterfølgende år klarede sig flot i Champions League. På den baggrund blev han solgt til FC Groningen sommeren 2009.

Han skiftede den 21. juni 2012 til belgiske KV Mechelen, hvor han skrev under på en toårig kontrakt.

Den 16. juni 2014 blev Enevoldsen udlejet til AaB på en lejeaftale gældende hele 2014-15-sæsonen, hvilket i juni 2015 blev gjort permanent, da han skrev under på en toårig aftale. Han bekendtgjorde i maj 2017, at han stoppede i klubben ved kontraktudløb i juni. Han var uden klub fra 30. juni 2017 indtil han fik kontrakt med NAC Breda den 30. august 2017.

I 2018 spillede han i den amerikanske klub Orange County SC, men i januar 2019 skiftede han til Indy Eleven i Indianapolis.

Landsholdskarriere 
Thomas Enevoldsen har spillet på alle ungdomslandshold fra U/18 til U/21, og i 2009 fik han sin debut på A-landsholdet. Han blev udtaget til bruttotruppen til VM-slutrunden 2010, og da han blev skiftet ind i den sidste træningskamp inden den endelige udtagelse 27. maj mod Senegal og gjorde en fin figur med blandt andet sit første mål i en landskamp, blev Thomas Enevoldsen efterfølgende udtaget blandt de 23 spillere, der kom med til slutrunden.

Personlige forhold 
Thomas Enevoldsen er søn af den tidligere AaB-spiller Peter "Ålen" Enevoldsen, der er cheftræner i Thisted FC, og er derudover også storebror til Viborg FF keeperen, Simon Enevoldsen. Han er kæreste med Team Esbjerg's håndbolddspiller Lærke Møller.

Titler 
 Personlige titler
 Månedens spiller (1): November 2015

 AaB
 Superligaen: 2007-08

Referencer

Eksterne henvisninger 

 

Fodboldspillere fra Danmark
Fodboldspillere fra AaB
Fodboldspillere fra FC Groningen
Personer fra Aalborg
Fodboldlandsholdsspillere fra Danmark
Deltagere ved verdensmesterskabet i fodbold 2010
Freestyle (rap)

Freestyle rap er den improviserede gren af rappen, som udføres med få eller ingen pre-skrevne tekster. MC'en rapper de rim han finder på imens han finder på dem. Freestyle rap er blevet mere og mere populært og dermed udbredt i de senere år, hvilket f.eks. ses med arrangementer som MC's Fight Night og MC's Fight Night Grøn koncert Tour.

Freestyle rap er specielt udbredt blandt amerikanske hip-hop artister. Freestyle rap kan bestå af allerede skrevet lyrik eller improvision af lyrik uden nogen speciel form for struktur.

Rap
Eugen von Böhm-Bawerk

Eugen von Böhm-Bawerk (født 12. februar 1851 i Brünn, død 27. august 1914 i Kramsach, Tyrol) var en østrigsk nationaløkonom. Han var desuden Østrigs finansminister i 1895, 1897-1898 og 1900-1904.

Böhm-Bawerk var Carl Mengers bedste elev og bidrog til at udvikle dennes teorier indenfor nationaløkonomi, som senere skulle komme til at blive kaldt den Østrigske skole. Hans vigtigste elev var Ludwig von Mises. Hans bedste medarbejder (som desuden var hans svoger) var Friedrich von Wieser.

Böhm-Bawerk er mest kendt for sin kritik af Karl Marx og dennes udsugningslære, samt sine relaterede teorier om kapital og rente. Han indførte begrebet tidspræference og mente at denne ligger til grund for fænomenet rente. Han udviklede også en kapitalteori, som bygger på at produktion er opdelt i flere indbyrdes adskilte størrelser, som alle tager tid. Denne produktionsstruktur ligger til grund for hans kritik af Marx. Medens Marx mener at kapitalisten udsuger arbejderen, hævder Böhm-Bawerk at kapitalisten er uomgåelig for at intensivere arbejderne, eftersom han påtager sig den byrde at lave alle beregninger og samtidig vente på indkomst, til produktionen er færdig. Uden kapitalister ville der altså ikke finde nogen produktion sted, som tager længere tid, fordi arbejderne ikke er villige til at vente på sin indkomst. Dette afhjælpes ved, at en kapitalist betaler løn i forskud for produktionen.

Referencer 

Økonomer fra Østrig
Politikere fra Østrig
Personer fra Brno
Highwire

"Highwire" er en sang fra the Rolling Stones, og den findes på deres 1991 live album Flashpoint.

Sangen er skrevet af Mick Jagger og Keith Richards,  ”Highwire” er et sjældent eksempel på The Stones, der tager sig af et politisk emne – i dette tilfælde, eftervirkningerne af Golfkrigen. Om sangen sagde Jagger på tidspunktet for dens udgivelse:” Det er ikke om krigen, men om hvordan den startede .” 

Richards forsætter med at sige: ”Det er ikke omkring krigen. Det er om hvordan du opbygger en usikker diktator. Du kan ikke bygge dem op, for så skal du slå dem ned.”

Sangen dekonstruerer opbygningen til krigen, og kritiserer politikerne bag den:

”Highwire” blev udgivet som Flashpoints første single den 1. marts, 1991. Den blev nummer 29. på den engelske Charts, og nummer 57. i den amerikanske. En medfølgende musikvideo, instrueret af Julien Temple, blev udgivet. I høj grad en glemt sang, da ”Highwire” aldrig er blevet sunget live af bandet.

Referencer

Eksterne henvisninger 
Tekst til ”Highwire” 
Se The Rolling Stones ”Highwire”
Facts om ”Highwire”

Rolling Stones-sange
Singler fra 1991
Seværdigheder i Berlin

Herunder følger en liste over forskellige seværdigheder i Tysklands hovedstad, Berlin.

Generelle Seværdigheder 

 Brandenburger Tor
 Schloss Charlottenburg
 Schloss Bellevue – amtsbolig for den tyske præsident
 Checkpoint Charlie Museum
 Gendarmenmarkt 
 Kurfürstendamm med Kaiser-Wilhelm-Gedächtniskirche
 Neue Synagoge i Oranienburger Straße, bygget i 1860'erne
 Pfaueninsel
 Potsdam med Sanssouci, Cecilienhof og Neues Palais
 Potsdamer Platz
 Rigsdagen
 Rotes Rathaus
 Großer Tiergarten (største park i den indre by) 
 Unter den Linden
 Alexanderplatz med Fernsehturm
 Funkturm Tv-tårnet i den vestlige bydel
 ICC International Kongress Centrum
 Haus der Kulturen der Welt
 East Side Gallery et ca. 2km lang fredet stykke af den gamle berlinmur, med flotte graffitimalerier
 Jüdisches Museum moderne arkitektur af Daniel Libeskind med samlinger om tyske jøders historie
 Zoo Berlin - verdens artsrigeste zoologiske have 
 Botanischer Garten Berlin - en af verdens største botaniske haver
 Siegessäule

Museer 

 Deutsches Technikmuseum og Science Center Spectrum
 Ägyptisches Museum
 Neue Nationalgalerie
 Bode-Museum
 Museum für Naturkunde Berlin)
 Alte Nationalgalerie
 Antikensammlung
 Ethnologisches Museum
 Friedrichswerdersche Kirche
 Gemäldegalerie
 Hamburger Bahnhof - Museum für Gegenwart
 Humboldtforum
 Jüdisches Museum
 Kunstbibliothek
 Kunstgewerbemuseum
 Kupferstichkabinett
 Münzkabinett
 Museum Berggruen
 Museum für Fotografie
 Museum für Asiatische Kunst
 Museum für Islamische Kunst
 Skulpturensammlung und Museum für Byzantinische Kunst
 Vorderasiatisches Museum

Operahuse 
 Deutsche Oper
 Komische Oper
 Staatsoper Unter den Linden

Teatre 
 Schaubühne
 Volksbühne
 Deutsches Theater
 Berliner Ensemble
 Theater des Westens
 Grips-Theater
 Renaissance-Theater
 Maxim Gorki Theater
 Hebbel Theater
 Theater am Potsdamer Platz
 Hansa Theater
 Mehringhoftheater
 Spandauer Theater Varianta
 Theater am Kurfürstendamm
 Komödie am Kurfürstendamm
 Berliner Kriminal Theater
 Vaganten Bühne
 Tribüne
 Schloßparktheater
 Theater im Palais
 Hans Otto Theater
 Kleines Theater
 Musical Theater Berlin
 Schiller Theater Werkstatt

Kabaretter 
 Die Distel
 Die Wühlmäuse
 Die Stachelschweine
 Tränenpalast
 Sündikat
 Die Pfeffergurke
 BKA - Berliner Kabarett Anstalt
 Kabarett Theater Die Kneifzange
 Kabarett Theater Der Klimperkasten
 Kabarett Kartoo

Varieté 
 Wintergarten
 Friedrichstadt-Palast
 Tempodrom

Berlin
Seværdigheder i Tyskland
Almindelig agermåne

 
Almindelig agermåne (Agrimonia eupatoria) er en 30-80 cm høj flerårig urt med en opret vækst. Den findes især ved vejkanter og overdrev.

Beskrivelse 

Først dannes en roset af grundstillede blade, men allerede 2. år skyder de oprette stængler til vejrs med spredte, fjersnitdelte blade, der har ovale småblade og grovtakket rand. Oversiden er hårbeklædt og lyst græsgrøn, mens undersiden er en smule lysere og forsynet med grå hår.

Stænglerne bærer også de mange små, gule 5-tallige blomster. De sidder samlet ved enden af stænglen i en opret klase. 
Blomstringen sker i juli-august. Frugterne er børsteklædte nødder, som hæfter sig fast på pels eller tøj.

Rodnettet består af en kraftig pælerod og mange siderødder.
Højde x bredde og årlig tilvækst: 0,80 x 0,50 m (80 x 50 cm/år). Disse mål kan fx bruges til beregning af planteafstande, når arten anvendes som kulturplante.

Voksested 

Almindelig agermåne hører hjemme over det meste af Europa, hvor den findes på lysåbne steder eller i meget åben busk- og træbevoksning. Den trives bedst på humusrig og fugtig, men veldrænet, kalkrig bund. I Danmark er den almindelig på Øerne og i Østjylland og temmlig sjælden i Vest- og Nordjylland.

I vejgrøfter ved Fløjstrup syd for Århus findes den sammen med bl.a. draphavre, alm. gyldenris, alm. knopurt, merian, bakkestilkaks, korbær, prikbladet perikon, vild kørvel og vild løg

Note

Kilder/Eksterne henvisninger 
 Signe Frederiksen et al., Dansk flora, 2. udgave, Gyldendal 2012. .
 Arne og Anna-Lena Anderberg: Den virtuella floran, Naturhistoriska riksmuseet 

Flerårige urter
Gule blomster
Gillette (Wyoming)

Gillette er en amerikansk by og administrativt centrum i det amerikanske county Campbell County i staten Wyoming. I 2000 havde byen et indbyggertal på .

Eksterne henvisninger 

 

Byer i Wyoming